Diari Oficial de la Generalitat Valenciana


Sumari del DOGV 5276, del 08-06-2006 (2006/5955)

RESOLUCIÓ de 10 de maig de 2006, de la Conselleria d'Economia, Hisenda i Ocupació, per la qual s'accepta la cessió gratuïta de l'immoble de 834,69 m² de superfície situat en la partida la Vila d'Almudàfer de Sagunt (València), realitzada per l'ajuntament del dit municipi a favor de la Generalitat Valenciana, per a ser destinat al compliment de la normativa de protecció contra incendis (eixida a espai exterior segur), així com per a aconseguir els mínims del programa funcional previstos per a la residència de disminuïts psíquics construïda en el solar confrontant.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5276

Data del DOGV
:   08-06-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/5955


Data del document
:   10-05-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Sagunt
    * cultura regional
    * transmissió de la propietat
    * propietat immobiliària

RESOLUCIÓ de 10 de maig de 2006, de la Conselleria d'Economia, Hisenda i Ocupació, per la qual s'accepta la cessió gratuïta de l'immoble de 834,69 m² de superfície situat en la partida la Vila d'Almudàfer de Sagunt (València), realitzada per l'ajuntament del dit municipi a favor de la Generalitat Valenciana, per a ser destinat al compliment de la normativa de protecció contra incendis (eixida a espai exterior segur), així com per a aconseguir els mínims del programa funcional previstos per a la residència de disminuïts psíquics construïda en el solar confrontant. [2006/M5955]  
L'Ajuntament de Sagunt, en sessió plenària realitzada el dia 28 de setembre de 2000, va acordar la cessió gratuïta a la Generalitat del solar de la seua propietat, de 3.687 m² de superfície, situat en la partida la Vila d'Almudàfer, de la dita població per a destinar-lo a la construcció d'una residència de disminuïts psíquics.  
Mitjançant Resolució, de 28 de març de 2001, de la Conselleria d'Economia, Hisenda i Ocupació, es va acceptar la cessió gratuïta de la propietat del solar, i es troba pendent la formalització de la cessió i la seua incorporació a l'Inventari General de Béns i Drets de la Generalitat Valenciana.  
Posteriorment la Conselleria de Benestar Social sol·licità a l'ajuntament la cessió del terreny confrontant per ser necessari per al compliment de la normativa de protecció contra incendis (eixida a espai exterior segur), així com per a aconseguir els mínims del programa funcional previstos per al centre.  
L'Ajuntament de Sagunt, en sessió plenària realitzada el dia 25 de març de 2004, va acordar la cessió gratuïta a la Generalitat Valenciana d'una parcel·la de la seua propietat, de 887 m² de superfície, situada en la partida la Vila d'Almudàfer, de la dita població i que de recent mesurament té 834,69 m² de superfície.  
A proposta de la Conselleria de Benestar Social, es van iniciar els tràmits legals oportuns per a l'acceptació de la cessió de la parcel·la que s'agruparia amb l'anteriorment cedida resultant una parcel·la de 4.521,69 m² de superfície  
La cessió es realitza amb la finalitat de destinar-la al compliment de la normativa de protecció contra incendis (eixida a espai exterior segur), així com per a aconseguir els mínims del programa funcional previstos per al centre, amb subjecció al que establix l'article 111 del Reglament de Béns de les Entitats Locals.  
Consta en les actuacions que l'esmentat ajuntament ha complit el que disposen els articles 109 i següents del Reglament de Béns de les Entitats Locals.  
L'article 44 de la Llei 14/2003, de 10 d'abril, de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que «2.Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.» En conseqüència, una vegada perfeccionada la cessió i acceptació, l'immoble queda automàticament afecte al servici públic assistencial i adscrit a la Conselleria de Benestar Social a la qual correspon la seua administració, defensa i conservació.  
Fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Sagunt de la parcel·la que té 887 m² de superfície registral i 834,69 m² de superfície de recent mesurament segons informe emés per l'arquitecta cap de l'Oficina Tècnica de Projectes i Obres de la Conselleria de Benestar Social., situada en la partida de la Vila d'Almudàfer de la dita població, que confronta: nord, carrer d'Ausiàs March; sud, est i oest, zona escolar del barri de Baladre.   
Consta inscrita en el Registre de la Propietat de Sagunt, al tom 2439, llibre 700, foli 211, finca 49.982, inscripció 1a.   
Referència cadastral: 6317126JK0899X1417IG.   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Sagunt, s'efectua amb la condició de destinar la parcel·la a l'ampliació de la residència de disminuïts psíquics i amb subjecció al que establix l'article 111 del Reglament de Béns de les Entitats Locals. Esta parcel·la s'agruparà a la ja acceptada mitjançant Resolució de 28 de març de 2001, de la Conselleria d'Economia, Hisenda i Ocupació, resultant una parcel·la de 4.521,69 m² de superfície que confronta: nord, carrer d'Ausiàs March; sud; prolongació carrer de Federico Lorca, est; Col·legi Públic La Pinaeta, i oest, zona escolar.  
Tercer  
La parcel·la acceptada haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic assistencial i adscrit a la Conselleria de Benestar Social, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 10 de maig de 2006.. El conseller d'Economia, Hisenda i Ocupació: Gerardo Camps Devesa.